Document ID: 31994R1035

ΚΑΝΟΝΙΣΜΟΣ (ΕΚ) αριθ. 1035/94 ΤΗΣ ΕΠΙΤΡΟΠΗΣ της 3ης Μαΐου 1994 που τροποποιεί τον κανονισμό (ΕΟΚ) αριθ. 2775/88 σχετικά με τις λεπτομέρειες εφαρμογής του άρθρου 5α του κανονισμού (ΕΟΚ) αριθ. 729/70 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως το άρθρο 5α,
Εκτιμώντας:
ότι η επανεξέταση της υπάρχουσας κατάστασης στην Κοινότητα σε ό,τι αφορά τα επιτόκια δείχνει μια πτωτική εξέλιξη κάνοντας αναγκαία μια προσαρμογή που επιτοκίου και του συντελεστού που έχουν καθοριστεί με τον κανονισμό (ΕΟΚ) αριθ. 2775/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 772/90 (4)-
ότι σύμφωνα με το άρθρο 2 παράγραφος 2 του κανονισμού (ΕΟΚ) αριθ. 2775/88 ο μηναίος καθορισμός των δαπανών σχετικά με τους τόκους αυτούς είναι προσωρινός, προκειμένου να καταστεί δυνατή η γρήγορη επιστροφή τους στα κράτη-μέλη- ότι σύμφωνα με το άρθρο 2 παράγραφος 1 του ιδίου κανονισμού ο οριστικός υπολογισμός του συνολικού ποσού προς ανάληψη από την Κοινότητα, για ένα δεδομένο οικονομικό έτος, πρέπει να γίνεται σε ετήσια βάση- ότι, κατά συνέπεια, το καθορισθέν επιτόκιο ενδείκνυται να καλύπτει το σύνολο του οικονομικού έτους-
ότι η επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) δεν διετύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2775/88 τροποποιείται ως ακολούθως:
1. Στο πρώτο άρθρο πρώτη παράγραφος, το επιτόκιο "8,8 %" αντικαθιστάται από το επιτόκιο "7,0 %"-
2. Στο άρθρο 2 παράγραφος 1, ο αριθμός "0,088" αντικαθίσταται από τον αριθμό "0,070"-
3. Στο άρθρο 2 παράγραφος 2, ο συντελεστής "0,0113" αντικαθίσταται από το συντελεστή "0,0089".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για τις δαπάνες που καταβάλλονται από τις 16 Οκτωβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Μαΐου 1994.

Labels: 2
15
6